་པའི་ཚེ༔ བདུད་ཤ་ཏོའི་བསྟན་པས་བོད་ཁམས་འགེངས༔ དུས་དེང་སང་བསྐལ་པའི་སྙིགས་མ་འདིར༔ ཆོས་ལམ་དུ་འཇུག་པའི་བསྟན་འཛིན་སྡེ༔ བསྟན་གཞི་རུ་གདའ་བའི་དགོན་གནས་ཀུན༔ དཔལ་ཨོ་རྒྱན་ཆེན་པོ་ལ་སྐྱབས་ནས༔ དུས་ཚེས་བཅུ་ཉེར་ལྔ་ཐམས་ཅད་དུ༔ ཚོགས་བསྐང་བ་གསོལ་འདེབས་དག་ལ་འབད༔ ལྷ་རྡོ་རྗེ་གཞོན་ནུ་ལ་བསྟེན་ནས༔ བདུད་དམ་སྲི་མནན་པར་མ་འབད་ན༔ མཐའི་བདུད་ནག་པཉྩའི་སྤྲུལ་པ་ནི༔ མགོ་བྱ་སྤུས་བརྒྱན་པའི་དམ་སྲི་དེས༔ ཡུལ་བུད་མེད་དག་གི་རྒྱུད་བསླད་ནས༔ བན་བཙུན་པ་ལྷ་སྡེའི་ཆོས་ཁྲིམས་འཇིག༔ མཐའ་ཨོ་རོས་རྫས་དང་དབང་སྡུད་ཀྱི༔ སྔགས་སྤེལ་བས་ཡུལ་མི་ཕལ་ཆེར་བསླུ༔ བདུད་མེ་རི་ནག་པོས་མདའ་འཕངས་ནས༔ དབུས་སྡེ་གསུམ་ཁྲག་གི་མཚོ་ལ་རོལ༔ ཤར་རྒྱལ་མོ་རོང་ནས་སྡོ་བུ་ཡར༔ དབུས་ལྷ་མིའི་གཙུག་གི་རྒྱན་དུ་འཁུར༔ སྔར་མེད་པའི་བུམ་པ་རྟེན་དུ་བཏེགས༔ ཁྲིམས་གསར་པའི་ཞགས་པ་སྣ་བཞིར་བརྐྱངས༔ མཐར་མགུལ་རྒྱན་ལྕགས་ཀྱིས་བྱེད་དུས་མཆིས༔ མགོ་བྱ་སྤུས་བརྒྱན་པའི་དམག་དཔུང་གིས༔ སྔར་བྱས་པའི་ལས་འབྲས་ཡར་ལ་སློང་༔ མི་མགོ་ཡི་མེ་ཏོག་གྲངས་སུ་གཏོང་༔ མཐར་གསེར་གྱི་ཉི་མའི་མདངས་ཡར་ཕྱུང་༔ མི་ཉམས་ཆུང་འགའ་ཡང་ཏོག་གིས་མཛེས༔ ལོ་འགའ་ལ་བདེ་སྐྱིད་ཅུང་ཟད་ཙམ༔ ལྷོ་སྤུ་བོ་རོང་གི་རྒྱལ་ཁམས་སུ༔ ལྷ་རྡོ་རྗེ་ཕུར་པའི་བསྟན་འཛུགས་ན༔ ཡུལ་དེ་རུ་དགེ་ལེགས་ཡ་མཚན་འབྱུང་༔ ནད་ཀླུ་རིགས་ནག་པོ་འཇོམས་པའི་ཕྱིར༔ དཔལ་རྟ་མགྲིན་ནག་པོའི་སྒྲུབ་པ་བརྩམ༔ རྗེ་རྒྱལ་པོའི་དཔལ་སྟོབས་བསྐྱེད་པའི་ཕྱིར༔ ལྷ་ཚོགས་བདག་ཡབ་ཡུམ་བསྟེན་པར་བྱ༔ ཡུལ་དེ་རུ་བདེ་སྐྱིད་ལྡན་པའི་ཕྱིར༔ དཔལ་རྣམ་པར་རྒྱལ་བའི་མཆོད་རྟེན་བཞེངས༔ སྟོད་རྣལ་འབྱོར་ཅན་གྱི་ཆོས་སྡེ་རུ༔ སྔགས་རྡོ་རྗེ་ཐེག་པའི་བསྟན་དར་ཕྱིར༔ ལོ་རེ་བཞིན་བསྐང་ཚོགས་ཁྲི་རེ་དང་༔ དཔལ་རྡོ་རྗེ་གཞོན་ནུའི་སྒྲུབ་རྒྱུན་འཛུགས༔ མ་ཁྲོས་མའི་རྣལ་འབྱོར་བརྒྱ་བྱུང་ན༔ གནས་དེ་རུ་ཆོས་འཁོར་གླིང་ཡང་གྲགས༔ དཔལ་ཕྱག་ན་རྡོ་རྗེ་ཨེ་མ་ཧོ༔ ཡུལ་དེ་ལས་གཞན་གྱུར་ཉེ་བའི་སར༔ ལྷ་པད་དཀར་འཆང་བ་རྡོ་རྗེར་བརྫུ༔ འཁོར་ཚོམ་བུ་རབ་གྲས་ཁྱུ་ཡང་གདའ༔ དེ་ཡང་ཁྲོས་ནག་པོ་དང་འཕྲད་ན༔ འཁོར་འབྲེལ་ཐོབ་དང་བཅས་བདེ་ལ་འགོད༔ མི་དེ་ཡི་བྲང་ལ་སྨེ་བ་ཡོད༔ ཡུལ་ཀོང་པོ་རོང་གི་ས་ཆ་ན༔ དཔལ་གཞོན་ནུ་རྣམ་རོལ་མི་ལ་བརྫུ༔ མིང་གྲོལ་གྱིས་བརྒྱན་ཅིང་ལྟེ་སྨེ་ཅན༔ སྐུའི་སྨད་ཆར་སྟག་གི་རི་མོ་བཀྲ༔ དེ་ཕྱག་རྡོར་སྒྲུབ་པ་དང་འཕྲད་ན༔ ཡུལ་འགའ་ཡི་མུན་པ་སེལ་ཡང་སྲིད༔ རྗེ་བཙུན་པ་སངས་རྒྱས་རིན་ཆེན་དེ༔ དཔལ་སངས་རྒྱས་ཡེ་ཤེས་དངོས་ཡིན་ཕྱིར༔ ལག་མཐིལ་དུ་ཕུར་བུའི་རི་མོ་ཡོད༔ དེ་ཁྲོས་མའི་སྒྲུབ་པ་དང་འཕྲད་ན༔ ཡུལ་འགའ་ཡི་སྐྱེ་འགྲོ་བདེ་ལ་འགོད༔ ཡུལ་བདུད་སྡེ་གསུམ་གྱི་ཉེ་ས་རུ༔ ཆུ་རྦ་རླབས་གནམ་དུ་འཕྱོ་བའི་འགྲམ༔ གཡས་སེང་གེ་གནམ་ལ་བལྟས་འདྲ་དང་༔ གཡོན་མདུང་རྩེ་ལྟ་བུའི་རི་བོ་ཡོད༔ མདུན་རིན་ཆེན་སྤུངས་འདྲའི་རི་བོ་ལ༔ ཤིང་གཡབ་མོ་ཅན་གྱིས་བརྒྱན་པ་ཡོད༔ གདན་གད་པ་བརྩེགས་པའི་ལའུ་སྟེང་༔ ལྷ་སྒྲིབ་པ་རྣམ་སེལ་རྣམ་རོལ་དཔྱིད༔ ཁོང་རིན་ཆེན་མིང་འཛིན་འགྲོ་བའི་མགོན༔ བརླ་གཡས་སུ་སྨྲེ་བ་ནག་པོ་དང་༔ ཕྲག་གཡོན་དུ་ཤ་མཚན་རྒྱས་པ་ཡོད༔ རྗེ་དེ་དང་བླ་མའི་སྒྲུབ་པ་འདི༔ འཕྲད་གྱུར་ན་འགྲོ་དོན་རྒྱ་ཆེན་འགྲུབ༔ གྲོང་བྲག་གསུམ་ཅན་གྱི་ཚོ་ཁམས་སུ༔ མིང་བསམ་གཏན་འཛིན་པའི་སྐྱེས་བུ་དེ༔ ལྷ་རྣམ་ཐོས་བུ་ཡི་སྤྲུལ་པ་ཡིན༔ མཆན་གཡོན་དང་ཕྲག་གཡས་ལྦ་བ་ཡོད༔ དེ་གསང་བདག་སྒྲུབ་སྐོར་དང་འཕྲད་ན༔ བདུད་སྡེ་གསུམ་དབང་དུ་སྡུད་པར་བྱེད༔ གནས་ཆུ་མདའ་རུ་འོད་ཟེར་མིང་ཅན་ཡོད༔ སྨིན་འབྲེལ་མཚམས་སུ་སྨེ་བ་དཀར་པོ་ཡོད༔ གནས་གཡང་ལུང་དུ་བློ་བཟང་མིང་ཅན་ཡོད༔ ཕྲག་གཡས་སུ་ཤ་མཚན་གྲུ་བཞི་ཡོད༔ ཡུལ་དཔའ་རོང་དུ་ཤེས་རབ་མིང་ཅན་ཡོད༔ དེའི་ལྟེ་འོག་ཤ་མཚན་དམར་པོ་ཡོད༔ ཡུལ་ཀ་ནམ་དུ་བསོད་ནམས་མིང་ཅན་ཡོད༔ དེའི་དཔུང་གཡས་སྨེ་བ་ནག་པོ་ཡོད༔ གནས་ཆོས་སྒམ་དུ་གུ་རུའི་མིང་ཅན་ཡོད༔ དེའི་ཕྲག་གོང་སྨེ་བ་ནག་པོ་ཡོད༔ གནས་པད་ལྡེམ་དུ་པདྨའི་མིང་ཅན་ཡོད༔ དེའི་རྣ་ལྟག་གཡས་སུ་ཤ་མཚན་ཡོད༔ དེ་ཐམས་ཅད་པད་འབྱུང་སྤྲུལ་པ་ཡིན༔ ཟབ་གསང་གི་སྙིང་པོ་སྒྲུབ་ལ་དབང་༔ དེ་ཀུན་དང་རྟེན་འབྲེལ་མི་ལོག་པར༔ རང་སྐལ་པར་བསྔགས་པའི་ཆོས་ཐོབ་ན༔ ཡུལ་དེ་ཀུན་2.J*A.- .0=- IA?- 36K?; $/?- ;%- :VR$- +- .0=- w/- 3A%- &/- ;R.; .J:A- 3$R0- .3<- ?J<- #- +R$- 2N; .0=- .J- =བདེ་སྐྱིད་དཔལ་གྱིས་མཛེས༔ གནས་ཡང་འབྲོག་ཏུ་དཔལ་ལྡན་མིང་ཅན་ཡོད༔ དེའི་མགོ་སྐྲ་དམར་སེར་ཁ་ཏོག་བཀྲ༔ དཔལ་དེ་ལ་རྟ་མགྲིན་ཡང་ཁྲོས་དབ ང་༔ གནས་འོ་ཡུག་ཏུ་རང་བྱུང་མིང་ཅན་ཡོད༔ གནས་གསུམ་དུ་སྨེ་བ་ནག་པོ་ཡོད༔ དཔལ་དེ་ལ་ཡང་ཁྲོས་ནག་པོ་དབང་༔ གནས་ཨུ་པ་ལུང་དུ་བདེ་ཆེན་མིང་༔ ལ་ཐོད་དུ་ཧ་རི་ནི་ས་ཡོད༔ དཔལ་དེ་ལ་ཁྲོས་མའི་སྒྲུབ་སྐོར་སྤྲོད༔ གནས་ཟབ་བུ་ལུང་དུ་ཀརྨའི་མིང་༔ སྙིང་དཀར་ནག་མཚམས་སུ་ཧཱུྃ་ཡིག་ཡོད༔ དཔལ་དེ་ལ་གསང་བདག་སྒྲུབ་སྐོར་སྤྲོད༔ གནས་གྲོ་བོ་ལུང་དུ་རྡོ་རྗེའི་མིང་༔ རྣ་གདོང་དུ་ཤ་མཚན་དཀར་པོ་ཡོད༔ དཔལ་དེ་ལ་གསང་བདག་སྒྲུབ་སྐོར་སྤྲོད༔ གནས་གཙང་རོང་དུ་མཁའ་ལྡིང་མིང་ཅན་ཡོད༔ རྣ་ལྟག་ཏུ་ལྦ་བ་ཆུང་ངུ་ཡོད༔ དཔལ་དེ་ལ་ཁྲོས་མའི་སྒྲུབ་སྐོར་སྤྲོད༔ འོལ་ཆོས་བཟང་དུ་ལྷུན་གྲུབ་མིང་ཅན་ཡོད༔ དེའི་ལྟེ་བར་སྨེ་བ་དཀར་པོ་ཡོད༔ དཔལ་དེ་ལ་ཚོགས་བདག་སྒྲུབ་སྐོར་སྤྲོད༔ གནས་ཆོས་བཟང་དུ་བསམ་འཕེལ་མིང་ཅན་ཡོད༔ དེའི་ལྟེ་སྨེ་སྙིང་གར་ཤ་མཚན་ཤར༔ དཔལ་དེ་ལ་བླ་མ་དྲག་པོ་སྤྲོད༔ གནས་ཆོས་འཁོར་དུ་རྩལ་གྱི་མིང་མཐའ་ཅན༔ དེའི་མགུལ་དུ་སྨེ་བའི་ཕྲེང་བ་ཡོད༔ དཔལ་དེ་ལ་ཁྲོས་མའི་སྒྲུབ་སྐོར་དང་༔ གསང་བདག་དང་རྟ་མགྲིན་ཕུར་པ་སྤྲོད༔ ཡུལ་ཀོང་པོ་རུ་བདེ་བའི་མིང་ཅན་ཡོད༔ དེའི་གཙུག་འཁྱིལ་དུ་སྨེ་བ་དམར་པོ་ཡོད༔ དཔལ་དེ་ལ་བླ་མ་དྲག་པོ་སྤྲོད༔ ལར་རྡོ་རྗེ་ཕག་མོའི་མཁའ་འདྲ་བའི༔ གནས་ཆེན་པོའི་ཉེ་འདབས་བདུད་སྡེ་གསུམ༔ ཆོས་ཟབ་གསང་སྙིང་པོས་འདུལ་ཞིང་སྟེ༔ དེར་བཀའ་བབས་ཀྱི་ཆོས་བདག་བརྒྱ་ཕྲག་ཡོད༔ དེའི་མཚན་ཉིད་ཟབ་ཆོས་ལ་མོས་ཤིང་༔ འཕྲད་ཚེ་ཡང་རྨི་ལྟས་བཟང་པོ་འབྱུང་༔ ཡང་དབུས་ཀྱི་ར་སར་བསྟན་འཕེལ་མཚན༔ སྨིན་མཚམས་སུ་ལྦ་བ་ཆུང་ངུ་ཡོད༔ གནས་རྡོ་རྗེ་བྲག་ཏུ་ཉི་མའི་མིང་༔ ལག་གཡས་སུ་རྡོ་རྗེའི་རི་མོ་ཡིིན༔ གནས་དེ་རུ་ཡང་དག་མིང་ཅན་ཡོད༔ དེའི་མཇིང་པར་མེ་ལྕེའི་རི་མོ་ཡོད༔ གནས་སྨིན་གྲོལ་གླིང་དུ་རྡོ་རྗེའི་མཚན༔ དེའི་མཆན་འོག་སྨེ་བ་གསུམ་ཚོམ་ཤར༔ གནས་རྒོད་ཚང་དུ་རིན་ཆེན་རང་ཤར་ཡོད༔ དེའི་མགུལ་དུ་སྨེ་བ་བདུན་ཚོམ་ཡོད༔ དེ་རྣམས་ལ་ཟབ་གསང་ཡོངས་རྫོགས་སྤྲོད༔ འབྲི་གོང་དུ་རྣམ་རྒྱལ་མིང་ཅན་ཡོད༔ དེའི་ལྟེ་བར་པདྨའི་རི་མོ་བཀྲ༔ ཡར་ལུང་དུ་སྟོང་པའི་མིང་ཅན་ཡོད༔ དེའི་མགོ་བོར་ལ་ཐོད་རི་མོ་ཡོད༔ དེ་གཉིས་ལ་ཡ་མཱནྟ་ཀ་དང་༔ ལྷ་བདུད་འཇོམས་དྲག་པོའི་སྒྲུབ་སྐོར་སྤྲོད༔ ཁམས་སྡེ་དགེའི་ལུང་མདའ་འདུས་པ་རུ༔ མིང་མི་འགྱུར་གྲགས་པའི་སྐྱེས་བུ་ཡོད༔ དེའི་ལྕེ་ལ་རྡོ་རྗེའི་རི་མོ་ཡོད༔ ཡུལ་དེའི་རྗེ་ཟིལ་གནོན་རྒྱལ་པོ་ནི༔ ལུས་བོང་ཐུང་གཟུགས་མཛེས་གཟི་བརྗིད་ཆེ༔ དེའི་མཁལ་ཁུང་གཡོན་དུ་ཤ་མཚན་ཡོད༔ དེ་གཉིས་པོ་ལྷ་སྲས་རྣམ་གཉིས་ལགས༔ དཔལ་བདུད་འཇོམས་རྡོ་རྗེའི་སྒྲུབ་པ་དང་༔ ལྷ་ཚོགས་ཀྱི་བདག་པོའི་སྒྲུབ་སྐོར་སྤྲོད༔ གནས་ཟླ་རྒྱལ་དཔའ་བོའི་ཉེ་འདབས་སུ༔ མགོན་པད་འབྱུང་སྤྲུལ་པ་ཀུན་བཟང་མཚན༔ དེ་མདོག་དཀར་རྒྱུད་འཇམ་དབང་པོ་རྣོ༔ ཡུལ་མུ་དྲ་ལ་སྤྱོད་རིག་པ་ཧུར༔ ཚུལ་མ་ངེས་སྤྱོད་པ་སྣ་ཚོགས་སྟོན༔ དཔལ་དེ་ལ་བདུད་འཇོམས་སྒྲུབ་སྐོར་སྤྲོད༔ གནས་བྲག་གཡབ་སུ་རུའི་ལུང་ཐང་དུ༔ མགོན་པདྨའི་སྤྲུལ་པ་སིདྡྷིའི་མཚན༔ དེའི་གསང་བར་ཐིག་ལེ་དཀར་པོ་ཤར༔ དཔལ་དེ་ལ་གནོད་སྦྱིན་དམར་ནག་སྤྲོད༔ གནས་ཙ་རིའི་ཉེ་འདབས་རམ་ཐང་དུ༔ དཔལ་ཕྱག་རྡོར་སྤྲུལ་པ་དོན་གྱི་མིང་༔ མཐེབ་གཡས་སུ་ནོར་བུའི་རི་མོ་ཡོད༔ དཔལ་དེ་ལ་བདེ་ཆེན་ཞིང་སྒྲུབ་སྤྲོད༔ ཡུལ་གོ་འཇོ་སྦོམ་རིའི་ཉེ་འདབས་སུ༔ ལྷ་འཇམ་པའི་དབྱངས་ཀྱི་རྣམ་རོལ་གར༔ དཔལ་བདེ་ལྡན་སྙིང་པོ་ཞེས་བྱ་བ༔ སྐུ་རབ་བརྗིད་མགྲིན་པར་ཆོས་དུང་འཁྱིལ༔ དཔལ་དེ་ལ་འཇམ་དཔལ་སྒྲུབ་སྐོར་སྤྲོད༔ གནས་གསེར་སྨད་དབང་ཤར་བྱ་བ་རུ༔ མགོན་པད་འབྱུང་སྤྲུལ་པ་རྒྱལ་གྱི་མིང་༔ སྙིང་སྟོད་དུ་སྨེ་བའི་ཐིག་པ་ཤར༔ དཔལ་དེ་ལ་ཡང་ཁྲོས་ནག་པོ་དང་༔ ལྷ་གསང་བདག་སྒྲུབ་སྐོར་ཡོངས་རྫོགས་སྤྲོད༔ གནས་དེ་རུ་ཀིརྟིའི་མིང་ཅན་དེ༔ ཁོང་སྤྲོ་ཐུང་དབང་པོ་རྣོ་བ་དང་༔ ལས་སྒྲུབ་ལ་མོས་ཤིང་ཟིལ་གནོན་ལྡན༔ དེ་རྟ་མགྲིན་ནག་པོའི་སྤྲུལ་པ་ཡིན༔ ལྷ་བདུད་འཇོམས་ཁྲོས་མའི་སྒྲུབ་སྐོར་སྤྲོད༔ རོང་དགུ་འདུས་རང་གྲོལ་མིང་མཐའ་ཅན༔ བོང་ཆེ་ཞིང་ཁམས་རྒྱས་དབང་སྡུད་ལྡན༔ ལྟེ་བ་རུ་སྨེ་བའི་ཐིག་པ་ཤར༔ དཔལ་དེ་ལ་བླ་མའི་སྒྲུབ་སྐོར་དང་༔ དོན་ཟབ་ལམ་སྙིང་པོའི་གདམས་པ་སྤྲོད༔ རོང་ལ་བར་ཡེ་ཤེས་མིང་ཅན་དེ༔ དཔལ་བི་མ་མི་དྲའི་སྤྲུལ་པ་ཡིན༔ སྙིང་དཀར་ནག་མཚམས་སུ་གྲུ་གསུམ་ཤར༔ དཔལ་དེ་ལ་ཕུར་པའི་སྒྲུབ་སྐོར་སྤྲོད༔ གནས་དེ་ནས་མི་རིང་ཉེ་བའི་སར༔ བྲག་དམར་པོ་ཆུ་དང་འཐབ་པའི་ཁར༔ ལྷ་གཟའ་བདུད་ནག་པོའི་སྤྲུལ་པ་ནི༔ སྔགས་སྐྱེས་བུ་དྲག་གི་མིང་ཅན་ཡོད༔ དེའི་ལྕེ་ལ་ཧོམ་ཁུང་ནག་པོ་ཤར༔ དཔལ་དེ་ལ་གནོད་སྦྱིན་སྒྲུབ་སྐོར་དང་༔ བཀའ་རྫོགས་པ་ཆེན་པོའི་གདམས་པ་སྤྲོད༔ གནས་དེ་ནས་མི་རིང་ཉེ་བའི་སར༔ ཐང་མི་ལྤགས་བཀྲམ་འདྲའི་ལྟེ་བ་རུ༔ མགོན་བྱ་རོག་གདོང་གི་སྤྲུལ་པ་ལས༔ སྔགས་སྐྱེས་བུ་གསང་བདག་མིང་ཅན་ཡོད༔ དེར་མི་མགོས་མཚན་པའི་སྨེ་ཕྲེང་སྤྲས༔ དཔལ་དེ་ལ་བླ་མ་དྲག་པོ་དང་༔ བཀའ་རྫོགས་པ་ཆེན་པོའི་གདམས་པ་སྤྲོད༔ གནས་དེ་ནས་མི་རིང་ཉེ་བའི་སར༔ ཆུ་ཆེན་པོ་རྦ་ཀློང་འཁྲུགས་པ་རུ༔ དཔལ་ཡང་དག་རྒྱལ་པོའི་རྣམ་རོལ་གར༔ སྔགས་སྐྱེས་བུ་པདྨ་རང་གྲོལ་མཚན༔ སྙིང་སྨེ་བའི་ཐིག་པས་བརྒྱན་པ་ཡོད༔ དཔལ་དེ་ལ་ཡ་མཱནྟ་ཀ་སྤྲོད༔ གནས་དེ་ནས་མི་རིང་ཉེ་བའི་སར༔ ས་དགའ་འཁྱིལ་དབྱིབས་ལྡན་ཁུག་པ་རུ༔ དཔལ་གཤིན་རྗེ་ནག་པོའི་རྣམ་རོལ་ལས༔ སྔགས་སྐྱེས་བུ་དྲག་པོའི་མིང་ཅན་དེ༔ གདོང་ནག་པོ་ཟུར་གསུམ་ཐུར་བསྟན་ཡོད༔ དཔལ་དེ་ལ་ཚེ་ཡི་སྒྲུབ་སྐོར་སྤྲོད༔ གནས་དེ་ནས་མི་རིང་ཉེ་བའི་སར༔ རི་སྡིག་པ་ནག་པོའི་དབྱིབས་མགོ་རུ༔ དཔལ་ཧཱུྃ་ཆེན་ཀཱ་རའི་རྣམ་རོལ་ལས༔ ཁོང་སྔགས་སྐྱེས་ཚེ་ཡི་མིང་ཅན་དེའི༔ རྩིབ་གཡོན་ངོས་ཤ་མཚན་མཁལ་སྨེས་བརྒྱན༔ དཔལ་དེ་ལ་ཁྲོས་མའི་སྒྲུབ་སྐོར་སྤྲོད༔ གནས་དེ་ནས་མི་རིང་ཉེ་བའི་སར༔ ཤིང་ནགས་ཚལ་རྒྱས་པའི་འདབ་ཞོལ་དུ༔ དཔལ་པྲ་བྷ་ཧསྟིའི་སྤྲུལ་པའི་གར༔ ཁོང་རྣལ་འབྱོར་རྡོ་རྗེའི་མིང་ཅན་དེའི༔ དཔུང་གཡས་པར་སྨེ་བའི་ཐིག་པ་ཤར༔ དཔལ་དེ་ལ་གྲོ་ལོད་སྒྲུབ་སྐོར་སྤྲོད༔ གནས་དེ་རུ་གཡུ་སྒྲའི་རྣམ་འཕྲུལ་གར༔ ཁོང་སྐྱེས་མཆོག་ངག་གི་མིང་ཅན་གྱི༔ ཕྲག་གཡས་སུ་སྨེ་ཤ་ལག་མཐིལ་ཧོམ༔ དཔལ་དེ་ལ་ཡང་ཁྲོས་སྒྲུབ་སྐོར་སྤྲོད༔ གནས་དེ་ནས་མི་རིང་ཉེ་བའི་སར༔ ཁོང་དགེ་བཙུན་དཀོན་མཆོག་མཚན་ཅན་གྱི༔ མཁལ་གཡས་སྟེང་སྨེ་བའི་ཐིག་པ་ཡོད༔ དཔལ་དེ་ལ་བདེ་ཆེན་ཞིང་སྒྲུབ་སྤྱོད༔ དེ་བཻ་རོ་ཙ་ན་ཨེ་མ་ཧོ༔ རོང་དགུ་སྟེང་ལང་གྲོའི་སྤྲུལ་པའི་གར༔ སྤྱན་དཀར་ནག་མཚམས་སུ་པདྨ་ཤར༔ དཔལ་དེ་ལ་རྡོ་རྗེ་ཕུར་པ་སྤྲོད༔ གནས་དེ་ནས་མི་རིང་ཉེ་བའི་སར༔ དཔལ་མཚོ་སྐྱེས་རྡོ་རྗེའི་རྣལ་འབྱོར་དཔྱིད༔ ཁོང་སྔགས་བཙུན་ཀློང་གི་མིང་འཛིན་པ༔ མགུལ་སྨེ་བ་ཆེན་པོའི་ཐིག་པ་ཡོད༔ དཔལ་དེ་ལ་གསང་བ་ཡེ་ཤེས་སྤྲོད༔ གནས་དེ་ནས་མི་རིང་ཉེ་བའི་སར༔ དཔལ་རྡོ་རྗེ་ཕུར་པའི་རྣམ་རོལ་གར༔ ཁོང་རྣལ་འབྱོར་མཆོག་གི་མིང་མཐའ་ཅན༔ དེའི་ལྟེ་བར་སྨེ་བའི་ཐིག་པ་ཡོད༔ དཔལ་དེ་ལ་ཚེ་ཡི་སྒྲུབ་པ་སྤྲོད༔ གནས་དེ་ནས་མི་རིང་ཉེ་བའི་སར༔ དཔལ་ཕྱག་ན་རྡོ་རྗེའི་རྣམ་རོལ་གར༔ ཁོང་རྣལ་འབྱོར་ལྷ་ཡི་མིང་ཅན་དེ༔ རྣ་སྟག་ཏུ་སྨེ་ཤ་ནག་པོ་ཡོད༔ དཔལ་དེ་ལ་རྣམ་སྲས་སྒྲུབ་སྐོར་སྤྲོད༔ རོང་མ་ཏིང་ནགས་ཀྱི་འདུས་མདོ་རུ༔ དཔལ་ཡེ་ཤེས་དབང་པོའི་རྣམ་རོལ་གར༔ ཁོང་སྔགས་བཙུན་ལྷུན་གྲུབ་མིང་ཅན་ཡོད༔ དཔལ་དེ་ལ་གཟའ་ཡི་སྒྲུབ་སྐོར་དང་༔ ཆོས་ཐེག་མཆོག་སྙིང་པོའི་གདམས་པ་སྤྲོད༔ གནས་དེ་ནས་མི་རིང་ཉེ་བའི་སར༔ དཔལ་ཨ་ཙརྱ་དཔལ་དབྱངས་རྣམ་རོལ་གར༔ ཁོང་མཁས་བཙུན་ཞི་བའི་མིང་ཅན་ཡོད༔ དཔལ་དེ་ལ་ཟབ་གསང་ཡོངས་རྫོགས་སྤྲོད༔ རྟགས་བྲང་ལ་སྨེ་བའི་ཐིག་པ་ཡོད༔ རོང་དཔལ་གྱི་ཐང་ཆེན་བྱ་བ་རུ༔ བཙན་སྲོག་བདུད་དམར་པོའི་སྤྲུལ་པ་ནི༔ ཁོང་སྔགས་བཙུན་རྣམ་གྱི་མིང་ཅན་དེ༔ རྟགས་སྨ་ར་དམར་དང་སྨེ་ཤ་ཡོད༔ དཔལ་དེ་ལ་ཁྲོས་མའི་སྒྲུབ་སྐོར་སྤྲོད༔ རོང་གཡུ་ཐང་ཀརྨའི་མིང་ཅན་ཡོད༔ རྟགས་ལྟེ་བར་སྨེ་བའི་ཐིག་ཚོམ་ཤར༔ དཔལ་དེ་ལ་ཟབ་ཆོས་ཡོངས་རྫོགས་སྤྲོད༔ དེ་རྨ་ཐོག་རིན་ཆེན་བཞད་པའི་ཞལ༔ རོང་མཆོད་རྟེན་སྣ་རུ་དྷརྨ་ཏ༔ ཁོང་སྔགས་བཙུན་ཡེ་ཤེས་མིང་ཅན་ཡོད༔ སོག་ཕྲག་པར་སྨེ་བའི་ཐིག་པ་ཡོད༔ དཔལ་དེ་ལ་ཕུར་པའི་སྒྲུབ་སྐོར་སྤྲོད༔ རྦ་ནག་པོའི་ཡུལ་གྱི་ས་ཆ་རུ༔ དཔལ་ཡེ་ཤེས་